COLOR ร่วมงาน “OppDay” ปักหมุดรายได้โต 15%
COLOR ร่วมงาน “Opportunity Day” ฉายภาพธุรกิจโตต่อเนื่อง ย้ำเป้ารายได้ปี 65 โต 15% ลุยผลิตทุ่นโซลาร์ลอยน้ำ-ถุงผลดี-ฟิล์มคัดกรองแสงโรงเรือน
COLOR ร่วมงาน “Opportunity Day” ฉายภาพธุรกิจโตต่อเนื่อง ย้ำเป้ารายได้ปี 65 โต 15% ลุยผลิตทุ่นโซลาร์ลอยน้ำ-ถุงผลดี-ฟิล์มคัดกรองแสงโรงเรือน
24 พ.ค. 2565

นายพีรพันธ์ จิวะพรทิพย์ กรรมการผู้จัดการ พร้อมด้วย นางกรรณิกา บุญรอด ผู้จัดการฝ่ายบัญชีการเงิน บริษัท สาลี่ คัลเล่อร์ จำกัด (มหาชน) หรือ COLOR นำเสนอข้อมูลบริษัทในงานบริษัทจดทะเบียนพบผู้ลงทุน (Opportunity Day) บนแพลตฟอร์มออนไลน์  โดยโชว์ผลการดำเนินงานไตรมาส 1/2565 รายได้รวมเพิ่มขึ้น 19% จากช่วงเดียวกันของปีก่อน
ทั้งนี้บริษัทมั่นใจภาพรวมการดำเนินธุรกิจในช่วงที่เหลือปีนี้จะเติบโตเพิ่มขึ้นอย่างต่อเนื่อง เร่งเพิ่มยอดจากธุรกิจใหม่ ด้านพลังงานทดแทน ผ่านการผลิตทุ่นโซลาร์ลอยน้ำ (Floating Solar)  ธุรกิจภาคการเกษตร “ถุงผลดี” และฟิล์มคัดกรองแสงในโรงเรือน ซึ่งปัจจุบันมีคำสั่งซื้อเข้ามาต่อเนื่อง ผลักดันให้ธุรกิจเติบโตอย่างแข็งแกร่ง พร้อมปักหมุดรายได้ปี 2565 เติบโตไม่น้อยกว่า 10-15%